CELEX: 62010CO0273
Language: sk
Date: 2011-03-18
Title: Uznesenie Súdneho dvora (šiesta komora) z 18. marca 2011.#David Montoya Medina proti Fondo de Garantía Salarial a Universidad de Alicante.#Návrh na začatie prejudiciálneho konania: Tribunal Superior de Justicia de la Comunidad Valenciana - Španielsko.#Článok 104 ods. 3 rokovacieho poriadku - Sociálna politika - Smernica 1999/70/ES - Doložka 4 rámcovej dohody o práci na dobu určitú - Pracovné zmluvy na dobu určitú vo verejnoprávnom sektore - Právo na trojročnú odmenu za odpracované roky - Zákaz diskriminácie.#Vec C-273/10.

Uznesenie Súdneho dvora (šiesta komora) z 18. marca 2011 – Montoya Medina/Fondo de Garantía Salarial a Universidad de Alicante
      (vec C‑273/10)
      „Článok 104 ods. 3 rokovacieho poriadku – Sociálna politika – Smernica 1999/70/ES – Doložka 4 rámcovej dohody o práci na dobu určitú – Pracovné zmluvy na dobu určitú vo verejnoprávnom sektore – Právo na trojročný príplatok za odpracované roky – Zásada zákazu diskriminácie“
      1.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Podmienky
            zamestnávania – Pojem – Príplatok za odpracované roky – Zahrnutie – Povinnosť uplatniť zásadu zákazu diskriminácie (smernica
            Rady 1999/70, príloha, doložka 4 bod 1) (pozri body 32 – 34)
      2.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Pracovníci
            vykonávajúci rovnakú prácu – „Rovnaká práca“ – Pojem – Pracovníci nachádzajúci sa v porovnateľnej situácii – Kritériá posúdenia
            (smernica Rady 1999/70, príloha, doložka 3 bod 2) (pozri body 36 – 39)
      3.                     Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Objektívne
            dôvody odôvodňujúce rozdielne zaobchádzanie – Pojem (smernica Rady 1999/70, príloha, doložka 4 bod 1) (pozri body 34, 37,
            40 – 43, 47 a výrok)
      Predmet
      
         
               Návrh na začatie prejudiciálneho konania – Tribunal Superior de Justicia de la Comunidad Valenciana – Výklad prílohy, doložky
                  4 bodu 4 smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP
                  (Ú. v. ES L 175, s. 43; Mim. vyd. 05/003, s. 368) – Pracovné zmluvy učiteľov vedeckých pracovníkov uzavreté s verejnoprávnymi
                  univerzitami – Vylúčenie určitých výhod v pracovných zmluvách na dobu určitú
               
            Výrok
      Doložka 4 bod 1 rámcovej dohody o práci na dobu určitú uzatvorenej 18. marca 1999, ktorá sa nachádza v prílohe smernice Rady
         1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať tak,
         že jej neodporuje vnútroštátna právna úprava, ktorá bez akéhokoľvek objektívneho dôvodu priznáva právo poberať príplatky za odpracované
         roky prednášateľom zamestnaným na dobu neurčitú, a nepriznáva ho prednášateľom zamestnaným na dobu určitú, hoci z hľadiska
         poberania týchto príplatkov sa obidve kategórie zamestnancov nachádzajú v porovnateľných situáciách.